«Kui eeldada, et tööandjad hakkavad tegema täiendavaid sissemakseid oma töötajatele makstavale palgale, ei too muudatused riigi jaoks kaasa olulist tulude vähenemist laekuva tulumaksu osas,» ütles rahandusministeeriumi kindlustuspoliitika osakonna nõunik Kertu Fedotov. «Riigi jaoks tähendab see samal ajal sotsiaalmaksu laekumiste suurenemist, samuti suurendavad sissemaksed töötaja I ja II samba pensioni.»